เอกสารแนบ 3

1.  รายงานการกำกับดูแลกิจการของคณะกรรมการตรวจสอบ

  (อ้างถึงข้อ 9 การควบคุมภายใน หน้า 73)

2.  ความรับผิดชอบต่อสังคม ชุมชน และสิ่งแวดล้อม

  (อ้างถึงข้อ 3 ลักษณะการประกอบธุรกิจ หน้า 5)

3.1 รายงานการกำกับดูแลกิจการของคณะกรรมการตรวจสอบ ปี 2552

คณะกรรมการตรวจสอบ เป็นกรรมการอิสระได้รับแต่งตั้งจากคณะกรรมการบริษัท
เพื่อดำรงตำแหน่งคณะกรรมการตรวจสอบตามวาระ ประจำปี 2552 จำนวน 3 ท่าน ได้แก่

  นายอมร อัศวานันท์ ประธานคณะกรรมการตรวจสอบ

  นางนุชนาถ ธรรมมโนมัย คณะกรรมการตรวจสอบ

  พลเอกโกญจนาท จุณณะภาต คณะกรรมการตรวจสอบ

นางนภัสสร สุดลาภา เลขานุการคณะกรรมการตรวจสอบ

ปี 2552 คณะกรรมการตรวจสอบ
ได้จัดให้มีการประชุมพิจารณาตามวาระประชุมคณะกรรมการตรวจสอบ จำนวนทั้งสิ้น 5 ครั้ง
และมีวาระการประชุมครอบคลุมทุกหัวข้อตามที่ตลาดหลักทรัพย์ฯ ได้แนะนำในหนังสือคู่มือ
โดยมีคณะกรรมการตรวจสอบเข้าร่วมประชุมครบองค์ประชุมทุกครั้ง
ได้ร่วมหารือกับฝ่ายบริหารของบริษัทในวาระที่สำคัญ
และสอบถามความเห็นจากผู้ตรวจสอบบัญชีในการปฏิบัติงานสอบบัญชี
รวมทั้งขอคำชี้แจงผู้สอบบัญชีในรายงานผู้สอบบัญชีประจำปี 2552 สรุปได้ดังนี้

-   พิจารณางบการเงินรายไตรมาสและประจำปี
    คณะกรรมการตรวจสอบพิจารณางบการเงินก่อนเสนอให้คณะกรรมการบริษัท
    โดยผ่านการตรวจสอบบัญชีเรียบร้อยแล้ว
    พิจารณาว่างบการเงินของบริษัทแสดงผลงบการเงินถูกต้องตามมาตรฐานการบัญชี
    เปิดเผยข้อมูลเกี่ยวกับรายการที่เกี่ยวข้องกัน รายการที่เกี่ยวโยงกัน
    และปฏิบัติตามกฎระเบียบข้อบังคับที่เกี่ยวข้อง อย่างถูกต้อง ครบถ้วน

-   พิจารณารายการที่เกี่ยวโยงกัน คณะกรรมการตรวจสอบ
    มีความเห็นต่อการเข้าทำรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    รวมทั้งพิจารณาความมีเหตุผลของรายการที่เกี่ยวโยงกัน พิจารณาว่ามีความเหมาะสม
    ไม่พบว่ามีบุคคลที่เกี่ยวข้องใด กรรมการ หรือผู้ถือหุ้นรายใหญ่ร่วมกัน
    ได้รับผลประโยชน์จากรายการที่เกี่ยวโยงกัน

-   พิจารณาระบบควบคุมภายใน
    คณะกรรมการตรวจสอบพิจารณาสาระสำคัญและติดตามการปรับปรุงแก้ไขข้อบกพร่องของระบบงาน
    ซึ่งฝ่ายบริหารได้ทำการแก้ไขเรียบร้อยแล้ว
    โดยส่วนงานตรวจสอบภายในทำหน้าที่อย่างเป็นอิสระ ตรวจสอบตามแผนประจำปี
    กำหนดวัตถุประสงค์การตรวจสอบภายในครอบคลุมระบบการควบคุมภายในอย่างเพียงพอ
    รวมทั้งได้กำกับงานตรวจสอบภายในให้ปฏิบัติงานตรวจสอบกำหนดค่าประเมินความเพียงพอของการควบคุมภายในแต่ละกิจกรรมให้ได้อย่างชัดเจน
    สำหรับแผนงานตรวจสอบภายใน ปี 2553 ให้คำนึงถึงความเสี่ยงขององค์กร
    เพื่อให้การกำหนดข้อมูลที่สุ่มตรวจได้อย่างมีประสิทธิภาพ
    และให้มีการพัฒนางานในด้านการตรวจสอบภายในอย่างต่อเนื่อง

  คณะกรรมการตรวจสอบพิจารณางานตรวจสอบภายใน ปี2552
  ไม่พบรายการใดหรือผลเสียหายใดที่มีต่อบริษัท อย่างเป็นนัยสำคัญ
  ถือได้ว่าระบบการควบคุมภายในของบริษัทมีความเพียงพอและสำหรับรายการที่ยังมีช่องว่างให้ปรับปรุงก็ได้ปรับปรุงเรียบร้อยด้วยดี

-   พิจารณาการบริหารความเสี่ยง
    คณะกรรมการตรวจสอบพิจารณาการบริหารงานความเสี่ยงองค์กร
    โดยบริษัทมีการแต่งตั้งทีมงานบริหารความเสี่ยงอย่างชัดเจน
    เพื่อให้กระบวนการบริหารความเสี่ยงมีการจัดการอย่างเพียงพอ

-   พิจารณาการปฏิบัติตามข้อพึงปฏิบัติ
    คณะกรรมการตรวจสอบพิจารณาการปฏิบัติตามระเบียบและประกาศตลาดหลักทรัพย์แห่งประเทศไทย
    รวมทั้งปฏิบัติตามข้อกำหนดกฎหมายต่างๆที่เกี่ยวข้องทางธุรกิจ มีการปฏิบัติอย่างเพียงพอ

-   พิจารณาคัดเลือกผู้สอบบัญชีและกำหนดค่าสอบบัญชี
    คณะกรรมการตรวจสอบพิจารณาผลการรายงานตรวจสอบบัญชี ปี 2552
    ตรวจสอบตามหลักการบัญชีที่รับรองทั่วไปและมาตรฐานการสอบบัญชีอย่างเพียงพอ
    ประเมินความเป็นอิสระของผู้สอบบัญชี คณะกรรมการตรวจสอบพอใจกับผลงานสอบบัญชี
    สำหรับปี 2553 ได้พิจารณาค่าสอบบัญชีที่มีปรับอัตราค่าสอบบัญชีใหม่เพิ่มขึ้น
    มีความเหมาะสมในการตรวจสอบบัญชีของบริษัท จึงได้เสนอต่อคณะกรรมการบริษัท ให้แต่งตั้ง
    นายวิรัช อภิเมธีธำรง เลขทะเบียน 1378 หรือ นายชัยกรณ์ อุ่นปิติพงษา เลขทะเบียน 3196
    หรือ นายอภิรักษ์ อติอนุวรรตน์ เลขทะเบียน 5202 แห่งสำนักงานดร.วิรัช แอนด์
    แอสโซซิเอทส์ ต่อไปอีกหนึ่งวาระ โดยมีค่าสอบบัญชี ปีละ 620,000.00 บาท
    เพื่อนำเสนอต่อที่ประชุมสามัญผู้ถือหุ้นอนุมัติต่อไป

คณะกรรมการตรวจสอบ สอบทานกระบวนการกำกับดูแลกิจการที่ดีของบริษัท
และการให้คำปรึกษาแก่ฝ่ายบริหาร ในเรื่องที่มีสาระสำคัญอย่างเพียงพอ และเหมาะสม
กำกับงานตรวจสอบภายในให้มีกระบวนการตรวจสอบภายในที่มีประสิทธิภาพ
และมีวิธีการประเมินระบบการควบคุมภายในที่ชัดเจนโดยปฏิบัติงานตรวจสอบอย่างเป็นอิสระ
รวมทั้งพิจารณางานตรวจสอบบัญชีของผู้สอบบัญชีโดยมีการรายงานสอบบัญชีอย่างเป็นอิสระ
ภาพรวมของบริษัทมีการจัดการและบริหารอย่างเหมาะสม
คณะกรรมการตรวจสอบมีความเห็นว่าบริษัท มีระบบควบคุมภายในที่เพียงพอและเหมาะสม

3.2 ความรับผิดชอบต่อสังคม ชุมชน และสิ่งแวดล้อม

บริษัทฯ ยึดมั่นในนโยบายความรับผิดชอบต่อสังคม
ชุมชนและสิ่งแวดล้อมซึ่งได้กำหนดไว้ในพันธกิจของบริษัท
เพื่อให้เป็นหลักปฏิบัติและดำเนินการให้เกิดเป็นรูปธรรม
ติดตามดูแลมุ่งมั่นปฏิบัติอย่างจริงจังและต่อเนื่องเสมอมา
ถือเป็นภารกิจที่ทุกคนในองค์กรมีส่วนร่วมและทำด้วยความสมัครใจ ปลูกจิตสำนึกให้มีการแบ่งปันน้ำใจ
ช่วยเหลือเกื้อกูล แบ่งเบาภาระของสังคม ร่วมสร้างงานให้แก่ผู้ด้อยโอกาส
ประสานประโยชน์อันจะนำมาซึ่งความสุขให้แก่สังคม ชุมชน และรู้รักษ์สิ่งแวดล้อม
และร่วมสร้างสรรค์ให้องค์กรของเราเป็นองค์กรที่มีคุณค่าของสังคม

การดำเนินธุรกิจควบคู่ไปกับการใส่ใจและดูแลรักษาสังคมและสิ่งแวดล้อมภายใต้หลักจริยธรรม
การกำกับดูแลกิจการที่ดี และการนำปรัชญาเศรษฐกิจพอเพียงมาบูรณาการ
เพื่อนำไปสู่การดำเนินธุรกิจที่ประสบความสำเร็จอย่างยั่งยืน

โครงการ CSR DAY

สถาบันธุรกิจเพื่อสังคม (CSRI) ตลาดหลักทรัพย์แห่งประเทศไทย และสถาบันไทยพัฒน์
มูลนิธิบูรณะชนบทแห่งประเทศไทย ในพระบรมราชูปถัมภ์ ได้ร่วมมือกันในการจัดดำเนินโครงการ
CSR DAY ขึ้น โดยมีจุดมุ่งหมายเพื่อรณรงค์ให้องค์กรธุรกิจต่าง ๆ ได้จัดกิจกรรมวันซีเอสอาร์ หรือ
CSR DAY ขึ้น “ในสถานประกอบการ”
โดยมุ่งเน้นการสร้างความเข้าใจและส่งเสริมบทบาทการมีส่วนร่วมของพนักงานต่อกิจกรรม CSR
ขององค์กร ซึ่งสถาบันธุรกิจเพื่อสังคมจะเป็นแกนกลางเชื่อมโยงโครงการสู่บริษัทจดทะเบียน
ส่วนสถาบันไทยพัฒน์เป็นแกนหลักในการจัดกิจกรรมถ่ายทอดความรู้ CSR
และเวทีกิจกรรมเชิงปฏิบัติการ (Workshop) โดยมีวัตถุประสงค์ ดังนี้

1.  องค์กรได้ตระหนักถึงความสำคัญของการดำเนินธุรกิจบนพื้นฐานของ CSR
    ที่ถูกต้องซึ่งเริ่มจากภายในองค์กรเป็นแกนสำคัญ

2.  ผู้บริหารมีความเข้าใจและให้การสนับสนุนการดำเนินกิจกรรม CSR อย่างมีประสิทธิภาพ
    โดยส่งเสริมบทบาทการมีส่วนร่วมของพนักงานในองค์กรอย่างทั่วถึง

3.  พนักงานได้มีส่วนร่วมในการดำเนินความรับผิดชอบต่อสังคมร่วมกับองค์กรอย่างเป็นรูปธรรม
    ทั้งในองค์กรผู้สนับสนุน

4.  เกิดการแลกเปลี่ยนประสบการณ์และพลังการขับเคลื่อนระหว่างองค์กรภาคธุรกิจ
    ซึ่งก่อให้เกิดการเปลี่ยนแปลงทางสังคมในทางที่ดีขึ้น

จุดมุ่งหมายหนึ่งของโครงการ คือ การปรับมุมมองใหม่ในการดำเนินงาน CSR
ที่ไม่จำเป็นต้องเกี่ยวข้องกับเรื่องเงินเสมอไป
แต่ด้วยการปลูกฝังให้ทุกคนในองค์กรมีส่วนร่วมรับผิดชอบต่อสังคมได้ทุก ๆ วัน
โดยการปฏิบัติหน้าที่ของตนเองด้วยความรับผิดชอบ ทั้งต่อตนเอง ต่อลูกค้า ต่อองค์กร
รวมถึงต่อชุมชนและสังคมภายนอก ซึ่งช่วยสร้างความผูกพันระหว่างพนักงานในองค์กร
ก่อให้เกิดเป็นวัฒนธรรมองค์กรที่เข้มแข็ง
และเป็นปัจจัยสำคัญให้องค์กรได้รับการยอมรับและเติบโตอย่างยั่งยืน

บริษัท ประชาอาภรณ์ จำกัด (มหาชน) ได้เล็งเห็นถึงความสำคัญของกิจกรรมโครงการ CSR DAY
ดังกล่าว ได้เข้าร่วมโครงการ CSR DAY เมื่อวันจันทร์ที่ 12 ตุลาคม 2552 ณ
สำนักงานใหญ่ของบริษัท โดยรวมสาขาเวลโกรว์ ซึ่งประกอบด้วย กรรมการบริษัท ผู้บริหาร
และพนักงาน ส่วนอีก 2 สาขาใช้การสื่อสารผ่านทาง VDO CONFERRENCE
นับเป็นการร่วมทำกิจกรรมครบทุกสาขา ซึ่งการเปิดโอกาสให้มีการจัดกิจกรรม CSR DAY นี้
ถือเป็นการเปิดพื้นที่ในการสร้างกระบวนการมีส่วนร่วมของพนักงานอีกช่องทางหนึ่ง เพื่อชี้ให้เห็นว่า
CSR อยู่ในกระบวนการทำงานและอยู่ในทุกวันทำงานของธุรกิจ (CSR in process)
ซึ่งต้องขับเคลื่อนด้วยบุคลากรในองค์กร เช่น การลดการใช้ทรัพยากรที่ไม่จำเป็น ซื้อวัตถุดิบจาก
Supplier ที่อนุรักษ์สิ่งแวดล้อม ร่วมกันประหยัดพลังงาน ช่วยลดภาวะโลกร้อน
ทำให้เกิดผลดีต่อธุรกิจและต่อประเทศชาติ เป็นต้น กิจกรรมCSR DAY ประกอบด้วย
เนื้อหาในการถ่ายทอดความรู้ (Learning Session) /ช่วงแลกเปลี่ยนเรียนรู้ (Exercise
Session) และ ช่วงระดมสมอง (Workshop Session)

CSR กับ องค์กร

บริษัทฯ ตระหนักถึงความสำคัญในการปฏิบัติและบริหารจัดการภายใต้กฏหมายและกฏระเบียบต่าง ๆ
ที่เกี่ยวข้อง อาทิ CSR ภายใต้กฏเกณฑ์ของ ก.ล.ต.

1.  การกำกับดูแลกิจการที่ดี

2.  การประกอบธุรกิจด้วยความเป็นธรรม

3.  การเคารพสิทธิมนุษยชนและการปฏิบัติต่อแรงงานอย่างเป็นธรรม

4.  ความรับผิดชอบต่อผู้บริโภค

5.  การร่วมพัฒนาชุมชนและสังคม

6.  การดูแลรักษาสิ่งแวดล้อม

7.  นวัตกรรมและการเผยแพร่นวัตกรรมจากการดำเนินงานความรับผิดชอบต่อสังคม

การจัดทำรายงานด้านสังคมและสิ่งแวดล้อม

CSR กับ พนักงาน

  ► ทิศเบื้องต้น คือ เพื่อนร่วมงาน เป็นผู้ร่วมทุกข์ร่วมสุขในองค์กร

  ► ทิศเบื้องหน้า คือ ลูกค้า เป็นผู้มีอุปการคุณแก่องค์กร

  ► ทิศเบื้องหลัง คือ คู่ค้า เป็นผู้ที่กำลังสนับสนุนอยู่ข้างหลัง

  ► ทิศเบื้องบน คือ แผนก / ส่วนงาน มอบโอกาสในการทำงานได้

  ► ทิศเบื้องล่าง คือ ลูกน้อง เป็นผู้ช่วยทำการงานต่าง ๆ ให้

  ► ทิศเบื้องซ้าย คือ ชุมชน เป็นปัจจัยสนับสนุนให้บรรลุความสำเร็จ

  ► ทิศเบื้องขวา คือ สิ่งแวดล้อม เป็นผู้ที่ให้ทรัพยากรทางธรรมชาติ

จากการจัดกิจกรรม CSR DAY นับเป็นประโยชน์อย่างยิ่งต่อองค์กร
เพื่อการวางแผนในการขับเคลื่อนงาน CSR ขององค์กรอย่างเป็นรูปธรรมมากยิ่งขึ้น
รวมถึงการเก็บรวบรวมข้อมูลต่าง ๆ เพื่อสร้างให้เป็นกระบวนการและเป็นระบบ
พนักงานได้มีส่วนร่วมในการมุ่งมั่นขับเคลื่อนพัฒนา CSR ในองค์กรสู่ภายนอก
โดยทำอย่างต่อเนื่องเป็นประจำด้วยความสมัครใจและมีความสุขต่อการมีส่วนร่วม ทั้งนี้บริษัทฯ
เชื่อมั่นว่าได้ดำเนินการด้านความรับผิดชอบต่อสังคมและสิ่งแวดล้อมมาโดยตลอดควบคู่กับการดำเนินธุรกิจ
และพร้อมให้การสนับสนุนกิจกรรมโครงการ CSR DAY อย่างต่อเนื่องในปีต่อไป

ปกป้องธรรมชาติและสิ่งแวดล้อม

โครงการ “ คืนช้างสู่ธรรมชาติ ”

โครงการที่มีคุณค่าและต่อเนื่องของผลิตภัณฑ์ ARROW สนับสนุน “โครงการคืนช้างสู่ธรรมชาติ”
ตามแนวพระราชดำริของสมเด็จพระนางเจ้าพระบรมราชินีนาถ โดยการจัดจำหน่ายเสื้อคอลเล็คชั่น
“ช่วยช้างกลับบ้าน” รายได้ส่วนหนึ่งสมทบทุนมอบให้มูลนิธิคืนช้างสู่ธรรมชาติ เพื่อช่วยช้างไทยจำนวน
8 เชือกให้กลับคืนสู่ป่าธรรมชาติ โดยช้าง 1 เชือกต้องใช้ค่าใช้จ่าย 1,000,000 บาท

+--------+---------------------+------------------------+------------+
| ช้า     | ชื่อช้าง               | สถานที่                  | วันที่        |
| งเชือกที่ |                     |                        |            |
+--------+---------------------+------------------------+------------+
| 1      | พังนิ่มนวล             | เขตรักษาพันธุ์สัตว์ป่าซับลังกา  | 20 กันยายน  |
|        |                     |                        | 2550       |
|        |                     | จังหวัดลพบุรี              |            |
+--------+---------------------+------------------------+------------+
| 2      | พังขวัญ               |                        | 6 มีนาคม    |
|        |                     |                        | 2551       |
+--------+---------------------+------------------------+------------+
| 3 และ  | พังก้อนทอง และ        | เข                     | 22 สิงหาคม  |
| 4      | พังสีดอสมบัติ           | ตรักษาพันธุ์สัตว์ป่าดอยผาเมือง | 2551       |
|        |                     |                        |            |
|        |                     | จังหวัดลำปาง             |            |
+--------+---------------------+------------------------+------------+
| 5      | พลายสมนึก            |                        | 9 ธันวาคม   |
|        |                     |                        | 2551       |
+--------+---------------------+------------------------+------------+
| 6      | พังน้ำฝน              |                        | 25 กันยายน  |
|        |                     |                        | 2552       |
+--------+---------------------+------------------------+------------+
| 7 และ  | พังนำโชค และ พังตุ๊กตา  |                        | 16 ธันวาคม  |
| 8      |                     |                        | 2552       |
+--------+---------------------+------------------------+------------+

ปลูกป่าลดภาวะโลกร้อน

▪ ร่วมกับสมาคมส่งเสริมเทคโนโลยีไทย – ญี่ปุ่น (สสท.) ปลูกป่าโกงกาง จำนวน 999 ต้น ณ
บริเวณศูนย์อนุรักษ์พันธุกรรมป่าชายเลนตามแนวพระราชดำริ ของสมเด็จพระเทพรัตน์ฯ
ซึ่งตั้งอยู่ที่เกาะแสมสาร ต.แสมสาร อ.สัตหีบ จ.ชลบุรี อดีตเกาะแสมสารนี้
เป็นแหล่งพันธุ์พืชหายากหลายชนิดซึ่งกำลังอยู่ในข่ายสูญพันธุ์
โดยพระองค์มีพระราชดำริให้ผู้ที่มีส่วนเกี่ยวข้องร่วมกันดูแลและอนุรักษ์
อีกทั้งบริเวณเกาะดังกล่าวเป็นพื้นที่อนุรักษ์พันธุ์ประการังน้ำตื้น
ซึ่งเป็นที่ชุกชุมของปะการังเขากวางและปะการังสมอง
ซึ่งหาดูได้ยากอีกทั้งยังเป็นแหล่งหลบภัยของสัตว์น้ำขนาดเล็ก บริษัทได้ร่วมกับสมาคม
ปลูกปะการังเขากวาง อีก 150 ต้น (10 ทุ่น) โดยกองทัพเรือได้จัดทำแนวท่อพีวีซี
เพื่อนำลงไปปลูกใต้น้ำให้เป็นผลสำเร็จ

▪ จัดดำเนินกิจกรรม PG รู้รักษ์ พิทักษ์ป่าต้นน้ำ ตามแนวพระราชดำริ โดยดำเนิน
การปลูกต้นยางนาจำนวน 500 ต้น และต้นหวายป่า 500 ต้น พร้อมทั้งขุดโป่งเทียมจำนวน 3 โป่ง
ณ เขตรักษาพันธุ์สัตว์ป่าเขาอ่างฤาไน จังหวัดฉะเชิงเทรา

การขับเคลื่อนสังคม ชุมชน และวัฒนธรรม

มูลนิธิราชประชานุเคราะห์ ในพระบรมราชูปถัมภ์

ร่วมบริจาคเงินโดยเสด็จพระราชกุศลสมทบทุนมูลนิธิราชประชานุเคราะห์ ในพระบรมราชูปถัมภ์
เป็นจำนวนเงิน 500,000 บาท เพื่อช่วยเหลือผู้ประสบสาธารณภัย

มูลนิธิ ดร.เทียม โชควัฒนา

บำเพ็ญประโยชน์แก่ สังคม การศึกษา กองทุนเพื่อศาสนกุศล

ปี 2552 ทุนการศึกษา/จัดสร้าง /บูรณะศาสนสถาน / ศาลาห้องปฏิบัติธรรม จำนวน 800,000
บาท

โรงพยาบาลสงฆ์

ร่วมบริจาคเพื่อบำรุงค่าภัตตาหาร และค่าเวชภัณฑ์ แก่ พระสงฆ์ที่อาพาธ ณ โรงพยาบาลสงฆ์

วัดทองบน กรุงเทพฯ / วัดสันหลวง จังหวัดลำพูน / วัดสระดู่ศรัทธาทำ และวัดเกาะแดง
ปราจีนบุรี

ร่วมเป็นเจ้าภาพทอดกฐินผ้าป่าสามัคคีกับเครือสหพัฒน์ และชุมชนในท้องถิ่น เพื่อสร้างพระวิหาร
สร้างกำแพงและซุ้มประตู ศาลาอเนกประสงค์ สร้างเมรุ บูรณะปฏิสังขรณ์วัด

โรงพยาบาลจุฬาลงกรณ์ สภากาชาดไทย

ร่วมบริจาคสนับสนุน “ โครงการก่อสร้างอาคารรักษาพยาบาลรวมเฉลิมพระเกียรติฯ/
อาคารศูนย์ความเป็นเลิศทางการแพทย์ โรงพยาบาลจุฬาลงกรณ์ สภากาชาดไทย
บริษัทฯให้การสนับสนุนเป็นจำนวนเงิน 1,000,000.- บาท

สถาบันมะเร็งแห่งชาติ

กรรมการ ผู้บริหาร และพนักงานของบริษัทฯ ได้มีส่วนร่วมกับมูลนิธิ ดร.เทียม โชควัฒนา
มอบเครื่องมือทางการแพทย์ “Electronic Ultrasound Gastroscope จำนวน 1 ชุด ให้แก่
คลินิกกล้องส่องตรวจทางเดินอาหาร สถาบันมะเร็งแห่งชาติ มูลค่า 3,200,000 บาท
ซึ่งมีเทคโนโลยีอันทันสมัย ช่วยเพิ่มประสิทธิภาพในการวินิจฉัยโรคให้รวดเร็วและแม่นยำยิ่งขึ้น
เพื่อช่วยรักษาชีวิตให้แก่ผู้ป่วย

โครงการสำนักงานสภาวิชาชีพบัญชีแห่งใหม่

ตามที่สภาวิชาชีพบัญชี ในพระบรมราชูปถัมภ์ ได้มีวัตถุประสงค์จะสร้างอาคารสำนักงานแห่งใหม่
เพื่อให้เป็นไปตามพันธกิจที่สำคัญของสภาวิชาชีพบัญชีฯ คือ การกำหนดมาตรฐาน คุณภาพ
จรรยาบรรณ วิชาชีพบัญชีในระดับมาตรฐานสากล พัฒนา กำกับดูแล
ผู้ประกอบวิชาชีพบัญชีให้เป็นไปตามมาตรฐาน รวมทั้งประสานงานกับองค์กรต่างประเทศ
เพื่อแลกเปลี่ยนความรู้และสร้างบทบาทในการเป็นองค์กรชั้นนำในระดับภูมิภาคและนานาชาติ
อันจะเป็นประโยชน์ต่อผู้ประกอบธุรกิจ บริษัทฯ ได้ร่วมสนับสนุนโครงการดังกล่าว เป็นจำนวนเงิน
300,000 บาท

ร่วมปันน้ำใจสู่ “ชาวเฮติ”

จากที่ประเทศเฮติได้ประสบภัยพิบัติแผ่นดินไหวในต้นปี 2553
ประชาชนชาวเฮติได้รับความเดือดร้อนจากเหตุการณ์ดังกล่าว บริษัทในกลุ่มสหพัฒน์ได้ร่วมกับมูลนิธิ
ดร.เทียม โชควัฒนา ให้ความช่วยเหลือผ่านทางสำนักนายกรัฐมนตรี ณ ทำเนียบรัฐบาล เมื่อวันที่
25 มกราคม 2553 โดยบริษัทฯ ได้ร่วมสนับสนุนเป็นเครื่องนุ่งห่ม
พร้อมทั้งได้ประชาสัมพันธ์ให้กับพนักงานในองค์กร เพื่อร่วมแบ่งปันน้ำใจช่วยเหลือชาวมนุษยชาติ

สนับสนุนด้านการศึกษา

สถาบันเทคโนโลยีพระจอมเกล้าเจ้าคุณทหารลาดกระบัง

บริษัทฯ ได้บริจาคเส้นด้ายให้แก่ กลุ่มวิชาการออกแบบอุตสาหกรรม สาขาวิชาการออกแบบสิ่งทอ
คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
เพื่อสนับสนุนการเรียนการสอนวิชาการออกแบบสิ่งทอ
และยังเป็นการสนับสนุนให้นักศึกษาได้เรียนรู้การปฏิบัติงานจริง เพื่อเสริมสร้างทักษะในการทำงาน

โรงเรียนวัดดอกไม้ กรุงเทพฯ

  สนับสนุนทุนและกิจกรรมเพื่อการศึกษาแก่นักเรียนโรงเรียนวัดดอกไม้ อย่างต่อเนื่อง

โครงการธารน้ำใจสู่ชนบท

เป็นโครงการต่อเนื่องปีที่ 6 ของบริษัท
เพื่อส่งเสริมและสนับสนุนให้พนักงานมีส่วนร่วมสร้างสรรค์กิจกรรมดี ๆ ในการพัฒนาชุมชน

ในปี 2552 สนับสนุนทุนการศึกษา โสตทัศนูปกรณ์ รถจักรยาน หนังสือและสิ่งของ
สำหรับนักเรียนที่เรียนดีแต่ขาดแคลนทุนทรัพย์และนักเรียนในถิ่นทุรกันดารมอบให้กับโรงเรียนวัดโบสถ์วรดิษฐ์
จังหวัดอ่างทอง

องค์กรของเรา

▪ การจ้างงานคนพิการ

บริษัทมีนโยบายส่งเสริมการจ้างงานคนพิการ เพื่อสร้างโอกาสในการประกอบอาชีพ
ส่งเสริมการพัฒนาองค์ความรู้ ทักษะต่างๆ
รวมถึงการให้คนพิการได้มีส่วนร่วมในกิจกรรมของบริษัทอย่างเต็มที่ อาทิเช่น กิจกรรมด้านประเพณี
กีฬา เป็นต้น โดยจัดสิ่งอำนวยความสะดวก อุปกรณ์ และสภาพแวดล้อมที่เหมาะสม
และส่งเสริมให้คนพิการได้เข้าร่วมเป็นคณะทำงานต่างๆ
เพื่อเป็นเวทีในการแสดงศักยภาพที่เป็นประโยชน์ต่อองค์กรและสังคม

ในปี 2552 บริษัท ประชาอาภรณ์ จำกัด (มหาชน) สาขาลำพูน ได้รับเกียรติบัตรระดับประเทศ
การส่งเสริมและพัฒนาคุณภาพชีวิตคนพิการ จากสำนักงานพัฒนาสังคมและความมั่นคงของมนุษย์

▪ ด้านการป้องกันและแก้ไขปัญหายาเสพติด

บริษัทได้ให้ความร่วมมือในการป้องกันและแก้ไขปัญหาเรื่องยาเสพติดอย่างต่อเนื่องและจริงจัง
โดยได้มีการดำเนินการตามโครงการโรงงานสีขาว ของกรมสวัสดิการและคุ้มครองแรงงาน ตั้งแต่
ปี 2544 ได้มีการพัฒนางานด้านการป้องกันและแก้ไขปัญหายาเสพติดมาโดยตลอด
บริษัทได้รับการประกาศเกียรติคุณตามโครงการเพิ่มศักยภาพและสร้างเครือข่ายโรงงานสีขาว
มีการจัดตั้งชมรม To be Number one
ได้รับการคัดเลือกเป็นตัวแทนระดับภาคในการเข้าร่วมแข่งขัน To Be number One ระดับประเทศ
ใบประกาศเกียรติคุณการผ่านเกณฑ์การจำแนกสถานะสถานประกอบการกิจการเพื่อดำรงความเข้มแข็งในการป้องกันและแก้ไขปัญหายาเสพติด
และโครงการโรงงานสีขาว ขั้นสูงสุด

จากผลงานที่มีความสม่ำเสมอและต่อเนื่อง ในปี 2552 บริษัท ประชาอาภรณ์ จำกัด(มหาชน)
สาขาลำพูน ได้รับการคัดเลือกเป็นศูนย์การเรียนรู้ เพื่อการป้องกันและแก้ไขปัญหายาเสพติด
จากกรมสวัสดิการและคุ้มครองแรงงาน โดยสามารถเป็นต้นแบบหรือตัวอย่างในการถ่ายทอดความรู้
ประสบการณ์ แก่หน่วยงานทั้งภาครัฐและเอกชนที่เกี่ยวข้อง
ได้ศึกษารูปแบบวิธีการป้องกันและแก้ไขปัญหายาเสพติด
มีส่วนในการส่งเสริมและสนับสนุนให้เกิดการพัฒนา แลกเปลี่ยนและเผยแพร่กระจายความรู้ดังกล่าว
ทั้งระหว่างศูนย์การเรียนรู้ด้วยกันและบุคลากรจากพื้นที่ต่าง ๆ
เพื่อให้เกิดการพัฒนาองค์ความรู้ในการป้องกันและแก้ไขปัญหายาเสพติด

▪ ด้านการป้องกันและและบริหารจัดการเรื่องเอดส์และวัณโรค

บริษัทได้กำหนดนโยบายป้องกันและบริหารจัดการด้านเอดส์และวัณโรคตามมาตรฐานASO –T
Thailand โดยปฏิบัติต่อพนักงานทุกคนอย่างเสมอภาคและเท่าเทียมกันตามหลักสิทธิมนุษยชน
บริษัทถือว่าพนักงานเป็นทรัพยากรที่สำคัญยิ่งขององค์กร
พร้อมตระหนักถึงความรับผิดชอบต่อสังคมในการส่งเสริมสนับสนุนให้พนักงานมีสุขภาพพลานามัยที่สมบูรณ์แข็งแรง
ส่งเสริมการเข้าถึงข้อมูลข่าวสารด้านเอดส์ของพนักงานในทุกทาง ตั้งแต่การอบรมให้ความรู้
การจัดบอร์ดประชาสัมพันธ์ และการสื่อสารในระบบ Intranet
เพื่อสนับสนุนกระบวนการสร้างความเข้าใจเรื่องเอดส์และวัณโรคที่ถูกต้อง
รวมถึงการเข้าร่วมสร้างภาคีเครือข่ายสถานประกอบการเพื่อป้องกันและแก้ไขปัญหาเอดส์
การเข้าร่วมประชุมเชิงปฏิบัติ การประชาพิจารณ์
และจัดทำยุทธศาสตร์แผนบูรณาการป้องกันและแก้ไขปัญหาเอดส์
เพื่อสร้างการยอมรับและการมีส่วนร่วมจากทุกภาคส่วนและทุกระดับของสังคม

ในปี 2552
ผลงานที่ภาคภูมิใจในการดำเนินงานอย่างต่อเนื่องส่งผลให้บริษัทได้รับการรับรองมาตรฐานการบริหารจัดการเรื่องเอดส์ตามเกณฑ์มาตรฐาน
ASO Thailand ระดับทอง

และสถานประกอบการดีเด่น เนื่องในวันเอดส์โลก สภากาชาดไทย
และใบรับรองมาตรฐานการบริหารจัดการเรื่องเอดส์และวัณโรคตามเกณฑ์มาตรฐาน ASO-T
Thailand ระดับแพททินั่ม

ส่งเสริมบุคลากรให้มีคุณภาพชีวิตที่ดี

▪ ดูแลสุขภาวะและการส่งเสริมสุขภาพพนักงาน

บริษัทให้ความสำคัญต่อการพัฒนาคุณภาพชีวิตและการดูแลสุขภาวะของพนักงานในองค์กร
โดยกำหนดให้เป็นนโยบายหลักในการดำเนินกิจกรรมควบคู่กับการปลูกจิตสำนึกในการรักษาสุขภาพ
เพื่อให้พนักงานมีสุขภาพที่แข็งแรง พร้อมเป็นกำลังสำคัญของครอบครัว องค์กร และประเทศต่อไป
ในปี 2552 มีดังนี้

-   การตรวจสุขภาพพนักงานประจำปี

-   โรงอาหารของบริษัทได้รับใบรับรองมาตรฐานอาหารปลอดภัย อยู่ในระดับ “ดี”
    จากงานอนามัยและสิ่งแวดล้อม กรุงเทพมหานคร

-   ได้จัดตั้งมุมนมแม่ในสถานประกอบกิจการ ของกรมสวัสดิการและคุ้มครองแรงงาน
    กระทรวงแรงงานร่วมกับสำนักงานหลักประกันสุขภาพแห่งชาติ (สปสช.)
    กระทรวงสาธารณสุขตามดำริของพระเจ้าวรวงศ์เธอ พระองค์เจ้าศรีรัศมิ์
    พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ์ สยามมกุฎราชกุมาร

-   การเข้าร่วมโครงการสร้างเสริมสุขภาพ เพื่อลดความเสี่ยงต่อโรคหัวใจและหลอดเลือด
    ของสำนักงานสาธารณสุขาพื้นที่ 7 บุญมี ปุรุราชรังสรรค์
    โดยได้รับการสนับสนุนงบประมาณจากสำนักงานประกันสังคม ร่วมกับ
    สำนักงานหลักประกันสุขภาพแห่งชาติ

-   การเข้าร่วมโครงการสุขภาพดี ลดอ้วนไร้พุง ร่วมกับ ศูนย์สาธารณสุข พื้นที่ 7
    บุญมีปุรุราชรังสรรค์
    โดยได้รับการสนับสนุนงบประมาณจากสำนักงานประกันสังคมและสำนักงานหลักประกันสุขภาพแห่งชาติ

-   การจัดโครงการ “ขยับเส้นสาย ผ่อนคลายกล้ามเนื้อ”
    โดยได้ดำเนินการเพื่อให้พนักงานร่วมกันออกกำลังกายในช่วงบ่ายของทุกวันเพื่อเป็นการเสริมสร้างสุขภาพ
    อีกทั้งยังเป็นการลดอาการเมื่อยล้าจากการทำงาน
    อันเป็นผลให้ลดปัญหาการเกิดอุบัติเหตุในการทำงานได้ในอีกทางหนึ่ง

จากนโยบายดังกล่าว บริษัทได้รับเกียรติบัตร “เป็นสถานประกอบการที่ผ่านการประเมิน
“องค์กรไร้พุงต้นแบบ”ตามโครงการคนไทยไร้พุง “กรมอนามัย กระทรวงสาธารณสุข”

การอนุรักษ์พลังงาน

บริษัทฯมีนโยบายการอนุรักษ์พลังงานให้มีประสิทธิภาพ มีระบบการจัดการพลังงานที่เหมาะสม
ซึ่งควบคุมถึงความมุ่งมั่นที่จะก่อให้เกิดการอนุรักษ์พลังงานอย่างยั่งยืน
โดยมีคณะบุคคลที่ดำเนินงานอนุรักษ์พลังงานที่สามารถตรวจสอบและทำการปรับปรุงแก้ไขการใช้พลังงานให้เกิดประสิทธิภาพเกิดประโยชน์สูงสุด
โดยส่งเสริมให้ความรู้และจัดกิจกรรมด้านการอนุรักษ์พลังงานให้กับพนักงานอยู่ตลอดเวลา

ในปี 2552 บริษัทฯได้ดำเนินการดังนี้

- การใช้พลังงานไฟฟ้าได้ทำการเปลี่ยนแปลงเครื่องจักรให้มีประสิทธิภาพสูง
โดยการปรับเปลี่ยนเครื่องปรับอากาศให้มีประสิทธิภาพสูงทดแทนของเดิมที่มีประสิทธิภาพต่ำ ลดลง
ปรับปรุงแสงสว่างโดยการใช้แสงธรรมชาติเข้ามาใช้งานแทนการเปิดไฟแสงสว่างจากไฟฟ้า
ลดขนาดกำลังไฟฟ้าของแสงสว่างลงในบางพื้นที่ให้เหมาะสมกับการใช้งาน
ปรับปรุงระบบไฟฟ้าโดยการลดขนาดหม้อแปลงลงให้เหมาะสมกับกำลังไฟฟ้าที่ปรับ

- การขนส่ง บริษัทฯ บริหารการจัดการการควบคุมการขนส่งโดยใช้ระบบ LOGISTICS AND
SUPPLY CHAIN มาใช้ในบริษัทฯ สามารถควบคุมและบริหารการจัดการได้อย่างมีประสิทธิภาพ
จำนวนเที่ยวของการเดินรถยนต์เพื่อส่งสินค้าลดลงอย่างมาก ทำให้สามารถลดต้นทุนการผลิต
ช่วยชาติประหยัดพลังงานและลดภาวะโลกร้อน

- การสร้างจิตสำนึก
ให้พนักงานทุกคนมีส่วนร่วมในการประหยัดพลังงานโดยให้ความรู้ในการใช้งานและบำรุงรักษาอย่างถูกวิธี
จัดนิทรรศการและการนำผลงานที่พนักงานเสนอมาปฏิบัติใช้จริง
จึงได้รับรางวัลในโครงการประกวดนวัตกรรมเครือสหพัฒนฯ ประจำปี 2551- ปี2552 ประเภท
ENERGY SAVING & GLOBAL WARMING & ENVIRONMENT ติดต่อกัน 2 ปี(Chairman Awards
2008-2009)

- การพัฒนาพนักงานด้านการอนุรักษ์พลังงาน
บริษัทฯได้ส่งเสริมพนักงานเข้าร่วมอบรมการอนุรักษ์พลังงานกับกรมโรงงานอุตสาหกรรม ภายใต้ชื่อ
“โครงการอุตสาหกรรมไทย รวมใจภักดิ์ รักพลังงาน”
โดยมีทีมงานอนุรักษ์พลังงานทุกสาขาร่วมศึกษาและติดตามเทคในโลยีจากภายนอก
เพื่อนำมาปรับปรุงและพัฒนาการใช้พลังงานภายในบริษัทฯ

ทั้งนี้บริษัทฯ ได้เข้าร่วมโครงการสิทธิประโยชน์ทางภาษีเพื่อการอนุรักษ์พลังงาน ระยะที่ 2 กับ
กรมพัฒนาพลังงานทดแทนและอนุรักษ์พลังงาน กระทรวงพลังงาน เมื่อเดือน มิถุนายน 2551
โดยมีวัตถุประสงค์ ดังนี้

1. สนับสนุนการประหยัดพลังงานไฟฟ้าที่ใช้ภายในบริษัททั้งหมด

2. ลดต้นทุนในการผลิตของผลิตภัณฑ์ด้านการสูญเสียพลังงานที่ไม่เกิดมูลค่าในขณะทำงาน

3. เพื่อใช้ทรัพยากรให้เกิดประโยชน์สูงสุด

4. เพื่อสนับสนุนให้พนักงานมีส่วนร่วมในการอนุรักษ์พลังงาน

ซึ่งบริษัทฯ ได้ดำเนินการเข้าสู่มาตรการปรับเปลี่ยนหม้อไอน้ำ (Boiler)
และเชื้อเพลิงที่ใช้จากการใช้น้ำมันเตาเป็นชิ้นไม้สับ ในสาขาลำพูน
พร้อมมีการบันทึกข้อมูลเพื่อนำส่งในการพิจารณา และเมื่อวันที่ 15 พฤษภาคม 2552
คณะกรรมการพิจารณาสิทธิประโยชน์ทางภาษีในโครงการสิทธิประโยชน์ทางภาษีเพื่อการอนุรักษ์พลังงานระยะที่
2 ได้รับรองผลการตรวจวัดผลประหยัดและอนุมัติให้คืนเงินภาษีให้แก่บริษัทฯ เป็นจำนวนเงินทั้งสิ้น
594,736.- บาท นับเป็นโครงการที่มีประโยชน์ต่อการบริหารต้นทุนของบริษัท

การบริหารจัดการด้านความปลอดภัย อาชีวอนามัย และสภาพแวดล้อมในการทำงาน

บริษัทมีนโยบายในการบริหารจัดการด้านความปลอดภัย อาชีวอนามัย และสภาพแวดล้อมในการทำงานอย่างต่อเนื่อง โดยมีหน่วยงานความปลอดภัย อาชีวอนามัย และสภาพแวดล้อมขึ้นตรงต่อผู้บริหารสูงสุด เพื่อรับผิดชอบในการดำเนินงานด้านความปลอดภัย อาชีวอนามัยและสภาพแวดล้อมในการทำงาน ร่วมกับคณะกรรมการความปลอดภัยฯ และเจ้าหน้าที่ความปลอดภัยทุกระดับ การดำเนินการต่างๆ ได้แก่

การดำเนินงานด้านความปลอดภัย

การสร้างจิตสำนึกให้กับพนักงานทุกระดับ โดยการอบรมให้ความรู้พนักงานและทบทวนความรู้อย่างสม่ำเสมอ, การจัดนิทรรศการความปลอดภัยในการทำงาน, การป้องกันอุบัติเหตุจากการทำงานเชิงรุกด้วยการให้พนักงานมีส่วนร่วมในการรายงานสภาพไม่ปลอดภัยในพื้นที่ปฏิบัติงานของตนเอง

การพัฒนาความรู้ด้านความปลอดภัยให้กับบุคลากรที่เกี่ยวข้องอย่างต่อเนื่อง ทั้งคณะกรรมการความปลอดภัยฯ เจ้าหน้าที่ความปลอดภัยในการทำงานทุกระดับ การพัฒนาศักยภาพและความพร้อมให้กับบุคลากรด้านการผจญเพลิงโดยการฝึกซ้อมหนีไฟทั้งแผนกลางวันและแผนกรณีทำงานล่วงเวลา 

การป้องกันและลดอุบัติเหตุจากการทำงานในเชิงรุกด้วยการตรวจความปลอดภัย (Safety Audit) อย่างจริงจังและต่อเนื่องทำให้สามารถป้องกันอุบัติเหตุจากการทำงานได้ จากการดำเนินการป้องกันและลดอุบัติเหตุจากการทำงานเชิงรุกดังกล่าว ทำให้บริษัทได้รับประกาศเกียรติคุณรางวัลระดับเงิน (ไม่มีอุบัติเหตุจากการทำงานถึงขั้นหยุดงานต่อเนื่องตั้งแต่ 3,000,000 – 9,999,999 ชั่วโมงการทำงาน) ใน “โครงการรณรงค์ลดสถิติอุบัติเหตุจากการทำงานให้เป็นศูนย์” ประจำปี 2552 เป็นปีที่ 2 ติดต่อกัน

การจัดการด้านอาชีวอนามัยและส่งเสริมสุขภาพ 

-   การตรวจสุขภาพประจำปีและการตรวจสุขภาพตามปัจจัยเสี่ยงของงานโดยแพทย์ด้านอาชีวเวชศาสตร์
    และบันทึกผลการตรวจในสมุดตรวจสุขภาพ

-   เน้นการให้ความรู้และปรับปรุงสภาพการทำงานด้วยหลักการยศาสตร์ (Ergonomics)
    ให้สอดคล้องกับลักษณะงานของบริษัท ตั้งแต่งานสำนักงานที่ต้องใช้คอมพิวเตอร์
    การอบรมท่าทางการยกหรือเคลื่อนย้ายสิ่งของที่ถูกต้อง
    การปรับปรุงสภาพการทำงานให้มีความเหมาะสมเพื่อลดความเมื่อยล้าจากการทำงานซ้ำๆ
    เป็นเวลานาน (Repetitive Work) ป้องกันการบาดเจ็บหรือการเจ็บป่วยจากการทำงาน
    ตลอดจนการดำเนินโครงการ “ขยับเส้นสาย ผ่อนคลายกล้ามเนื้อ”
    อย่างต่อเนื่องเพื่อส่งเสริมให้พนักงานออกกำลังกายลดความเมื่อยล้าจากการทำงาน

-   การรณรงค์ป้องกันไข้หวัดใหญ่ สายพันธุ์ใหม่ 2009

การจัดการสิ่งแวดล้อม 

-   การลดปริมาณขยะโดยลดกระบวนการที่ไม่จำเป็นหรือการใช้วัตถุดิบและเชื้อเพลิงทางเลือกที่ส่งผลกระทบต่อสิ่งแวดล้อมน้อยกว่ามาใช้ทดแทนของเดิม
    เช่น การใช้พลังงานชีวมวล (Biomass) แทนน้ำมันเตา

-   การรณรงค์ปลูกต้นไม้ทั้งภายในและภายนอกบริษัทเพื่อเป็นการปรับภูมิทัศน์ให้สวยงามและเป็นส่วนหนึ่งของการลดภาวะโลกร้อน